Það má með sanni segja að það hafi verið óvænt uppákoma í Keflavíkurhöfn þegar þrjár fáklæddar stúlkur hófu sjósund í höfninni innan um alla makrílveiðimennina . Fannst mér þær vera hraustar að stökkva út í nokkrum sinnum og synda smávegis um höfnina að auki . Hér birti ég syrpu sem ég tók af þessu hraustu stúlkum við þetta tækifæri . Að undanförnu meðan þessi mikli mannfjöldi hefur verið í Keflavíkurhöfn vegna makrílveiða , hafa einn og einn unglingur hent sér í sjóinn og í kvöld mátti sjá þrjár ungar stúlkur sem létu hafa sig út í að stökkva nokkrum sinnu og eins synda um höfnina og það þó þær væru aðeins á bikinni . Birt ég hér nokkrar myndir teknar við höfnina í kvöld , en eftir miðnætti mun ég birta myndasyrpu sem ég tók í kvöld af þessum sundleik . Eins og margir vita eru skipakomur í Keflavíkurhöfn frekar fátíðar , nema á ákveðnum tímum eins og þegar opnað er fyrir snurvoðina í Bugtinni og nokkrum öðrum tilfellum . Þó eru fjögur skip sem eru þar að staðaldri og sjást þau á myndinni ásamt erlendri skútu sem er í höfninni þessa daganna . Því má segja að hin mikla umferð um höfnina nú meðan makrílveiðin stendur yfir , er kærkomin breyting þarna á . En umferðin þessa dagana er lítið minni en á sjómannadaginn í denn . Trillukarlar tryggja sér beitu með því að kaupa makríl af veiðimönnum við Keflavíkurhöfn . Hver makríll er keyptur á 20 krónur og á fjórum klukkustundum í gærkvöldi hafði einn trillukall fyllt sex stór fiskikör af makríl sem fór til frystingar . Trillukallarnir eru þó aðeins að ná hluta af þeim afla sem kemur á land í höfninni í Keflavík , því flestir veiðimennirnir fara sjálfir heim með aflann og setja í frost eða matbúa . Fjölmörg dæmi eru um veiðimenn sem hafa heim með tugi eða hundruð fiska eftir daginn . Margir segjast láta reykja fyrir sig makrílinn , aðrir velta honum upp úr hveiti og steikja og enn aðrir grilla hann . Meðfylgjandi myndir eru frá veiðiskapnum í Keflavíkurhöfn í gærkvöldi og eins og sjá má á myndunum þá var fjöldi veiðimanna gríðarlegur og varla hægt að segja að pláss hafi verið fyrir fleiri . Rétt eftir hádegi kom upp eldur í vélarúmi togarans Kiel sem liggur í Hafnarfjarðarhöfn . Var í fyrstu talið að menn væru niðri , en sem betur fer var svo ekki . Slökkvistarfi við togarann er lokið , en togari þessi er í eigu dótturfyrirtækis Samherja í Þýskalandi . Þá festist eða strandaði skúta í innsiglingunni að Snarfarahöfninni í Reykjavík núna rétt , áðan og voru björgunaraðilar á leið á staðinn síðast þegar vitað var , en ekki var talin hætta á ferðum .